BASF Petronas Chemicals

BASF Petronas Chemicals Sdn. Bhd. merupakan syarikat kimia Malaysia yang ditubuhkan pada 1997 hasil usahasama konglomerat kimia Jerman, BASF dan konglomerat minyak dan gas Malaysia, Petronas melalui anak syarikatnya, PETRONAS Chemicals Group Berhad (PCG). Syarikat itu mengendalikan Tapak Verbund Bersepadu yang terletak di Zon Perindustrian Gebeng, Pahang. Modal saham utama syarikat ini 60% dipegang oleh BASF dan 40% lagi oleh Petronas.

Produk utama termasuk monomer akrilik, produk oxo, butanediol, Asid 2-Etilheksanoik, bahan-bahan polyisobutene yang sangat reaktif dan bahan-bahan aroma. Sven Crone merupakan Pengarah Urusan syarikat ini sejak 1 September 2017.

Pada tahun 2013, Syarikat ini telah melabur RM1.5 bilion untuk mengembangkan operasi di Gebeng, Kuantan, Pahang bagi menghasilkan produk untuk industri wangian dan perasa.Joseph Chin (25 April 2013). BASF Petronas Chemicals to invest RM1.5b in Gebeng plant The Star Online. Diperoleh pada 25 April 2013.

BASF Petronas Chemicals menandatangani Memorandum Persefahaman (MoU) bersama Universiti Malaysia Pahang pada 18 Disember 2018, kerjasama ini melibatkan tujuh bidang utama itu memberi peluang kepada pelajar dan kakitangan UMP mendapatkan kemahiran secara berterusan, perkongsian kepakaran penyelidikan serta program tanggungjawab sosial korporat (CSR) turut diberi perhatian.

Lihat juga
 BASF - syarikat kimia Jerman yang ditubuhkan pada 1865
 Petronas - syarikat minyak dan gas Malaysia yang ditubuhkan pada 1974

Rujukan

Pautan luar


Kategori:BASF
Kategori:Petronas
Kategori:Syarikat Malaysia
Kategori:Syarikat kimia Malaysia
Kategori:Syarikat yang ditubuhkan pada 1997
Kategori:Anak syarikat Petronas
Kategori:Penubuhan 1997 di Malaysia